Drag se i draga na livadi ljube
Drag se i draga na livadi ljube.
Oni mnidu da nitko ne vidi,
ali to vidi trava ditelina.
Trava kaže kod sebe ovcama,
ovce kažu čobaninu svomu,
čoban kaže na putu putniku,
putnik kaže na brodu brodaru,
brodar kaže u sela imamu,
imam kaže po svemu rusagu.
Vrlo kunu dva mila i draga:
"Ditelina zemlju ne probila,
mile ovce, poklali vas Turci,
čobane vam povišali Turci,
putnik putu kraja ne vidio,
brodar veće broda ne brodio,
toga imama pritisla munara,
a vas rusag kuga pomorila!"

Hrvatsko 18. stoljeće